# Guia Ubuntu/Índex Jocs/Simulació
## Foobillardplus

Disponible al Programari. Gratuït.
Joc de billar en 3D.
Podreu utilitzar el ratolí per jugar.
Si utilitzeu el teclat, que va millor per apuntar, feu servir les fletxes per guiar la bola blanca. La barra espaiadora per donar un toc a la bola blanca.
Més instruccions de l'ús aquí:
http://manualinux.eu/foobillard.html#funciones_teclado

## Billard-GL

Disponible al Programari. Gratuït.
Aquest é un altre joc de billar. Potser no és tant complert com el Foobillard però té l'avantatge de poder posar l'idioma en català o castellà i, només iniciar el joc, ens proposa de fer un tutorial que nes anirà molt bé.

## FlightGear

Disponible al Programari. Gratuït.
Simulador de vol. És molt entretingut, però no us penseu pas que pilotar un avió és gens fàcil!
Només disponible en anglès.

## OpenBVE Simulador de TREN

Disponible: https://openbve-project.net/download/ Gratuït
Aquest simulador de tren és tan entretingut com el de vol, però molt més fàcil d'utilitzar.
Al Menú configuració podreu triar Mode de pantalla completa per veure-ho més gran i millor.
Menú del joc. En iniciar-lo teniu tres opcions a la part esquerra:
1. Inicia nova partida. En fer-hi clic, heu de triar Tren i Ruta, tot seguit prémer Inicia.
2. Revisa l'última partida. Per veure'n la puntuació i qualificació, a més d'un "Log".
3. Extensions. On hi podreu afegir rutes i trens que trobareu al web del joc o a foros d'aficionats. Com per exemple aquí: https://es.bvebarcelona.cat/
A internet hi trobareu moltes rutes i trens.
4. Personalitza els controls. És clar, no?
5. Configuració. Entre altres ajustos podreu triar l'idioma (disponible el català) i si voleu jugar a pantalla complerta.
Anem a JUGAR!
Seleccioneu Inicia nova partida
* A la pestanya Explora del apartat Ruta heu de triar una ruta. De sèrie en venen unes 8 o 10. Recordeu que a Extensions en podeu carregar més. El nom de la ruta (que las de sèrie són en anglès) dóna una pista del tipus de ruta. Per exemple clear serà un dia clar i cloudy ennuvolat.
* A la pestanya Explora del apartat Tren heu de triar el tipus de tren. Hi ha rutes amb només un tren, però algunes en tenen més d'un.
Funcionament bàsic. Un cop sou a la cabina del conductor, amb les fletxes podreu mirar amunt i avall, esquerra i dreta.
Amb F1 i F2, canviareu el mode vista interior i exterior.
Per defecte, quan el tren és parat, l'indicador de marxa estarà en la posició N, de Neutre. Si voleu tirar endavant ho heu de canviar a la posició EDV (tecla F, de Forward, en anglès Endavant). Si voleu tirar enrere cal posar-lo a EDR (tecla V).
Ara, per incrementar la velocitat, podeu utilitzar la tecla Z, i per disminuir-la la tecla A. Per frenar la Q i per fer pitar el tren la tecla Intro, és molt divertit!

## Lincity

Disponible al Programari. Gratuït.
Tal com diu al Viquipèdia: Lincity és un joc de simulació multiplataforma i gratuït on el jugador ha de controlar i gestionar tots els aspectes socio-econòmics d'una ciutat. Una característica única és l'opció entre dues formes de guanyar, assolir el desenvolupament sostenible, o evacuar a tota la població en una nau espacial. Està alliberat sota la llicència GPL amb el treball artístic sota llicència doble Creative Commons Attribution-Sharealike 2.0 i les fonts DejaVu incloses sota la seva pròpia llicència.
L'enllaç al Viquipèdia a més informació: http://ca.wikipedia.org/wiki/Lincity

## Axis Football 2017

Disponible Steam. 19,99€
No us deixeu enganyar pel nom. No va de futbol del que juguem aquí, és american football, també crec anomenat rugby.

## Euro Truck simulator 2

Disponible Steam. 19,99€
Si us agrada la carretera aquest és el vostre joc.
https://store.steampowered.com/app/227300/Euro_Truck_Simulator_2/

## Cities in Motion 2

Disponible Steam. 19,99€
Per controlar i entretenir-se molt amb la xarxa viaria entre ciutats.
Amb tot luxe de detalls, Vienna, Helsinki, Berlin i Amsterdam seran les ciutats que haureu de manejar pel que fa a transport. Autobusos, metros, tram., haureu de tindre contents als usuaris.
Per fer-se una idea, aquí un vídeo: http://www.youtube.com/watch?v=rBa-qG4tbZA